מהומות הר הבית (2009)

מהומות הר הבית היו עימותים שפרצו בין פלסטינים למשטרת ישראל בהר הבית ב-27 בספטמבר 2009 ונמשכו עד סוף אוקטוברAbe Selig, East Jerusalem marred by Yom Kippur violence, Jerusalem Post 28-09-2009. האלימות התפשטה במזרח ירושלים ובחלקים ביהודה ושומרון, וכללה יידוי בקבוקי תבערה ואבנים לעבר כוחות הביטחון ואזרחים יהודים. בתגובה משטרת ישראל פתחה במבצעי מעצרים נגד מתפרעים והגבילה את הכניסה להר. כמה עשרות מתפרעים, שוטרים ואזרחים יהודים נפצעו.

הר הבית הוא האתר הקדוש ביותר ליהדות: באתר ממוקמים גם מסגד אל-אקצא וכיפת הסלע, והוא האתר השלישי בקדושתו לאסלאם. ישראל כבשה את הר הבית מירדן במלחמת ששת הימים ב-1967, וסיפחה אותו יחד עם שאר מזרח ירושלים לבירתה ירושלים (הלא מוכרת על ידי רוב מדינות העולם ככזו). המקומות הקדושים למוסלמים בהר מנוהלים על ידי הווקף האיסלאמי, בעוד שישראל אחראית על המינהל הכולל. מעמדו הקבוע של הר הבית נחשב בדרך כלל ככזה שיקבע על ידי משא ומתן עתידי בין ישראל לרשות הפלסטינית.

אירועי המהומות
27 בספטמבר
בערב יום כיפור נכנסה קבוצת תיירים להר הבית בליווי שוטרי משטרת ישראל. כ-150 מתפללים מוסלמים התאספו סביבם, חלקם יידו לעברם אבנים. 18 שוטרים ו-17 מתפללים נפצעו באורח קלEfrat Weiss, 35 lightly injured in Temple Mount riots, ynetNews 27-09-2009. באותו ערב, יידו פלסטינים בשכונת עיסאוויה שבצפון ירושלים בקבוקי תבערה ואבנים לעבר כוחות הביטחון הישראליים והציתו מספר עצים. חמישה שוטרים נפצעו באורח קלEfrat Weiss, Arabs riot in east Jerusalem on Yom Kippur, ynet News 28-09-2009.
ממוזער|Public plaque comm|הר הבית מדרום-מזרח

28 בספטמבר
פלסטינים השליכו שני בקבוקי תבערה לעבר בתי יהודים בשכונת סילוואן במזרח ירושלים, אך לא גרמו לנפגעים או לנזק.

4 באוקטובר
קבוצה של כ-150 פלסטינים השליכו אבנים ובקבוקי תבערה לעבר כוחות הביטחון הישראליים בשכונת ואדי אל-ג'וז בירושליםAbe Selig, Calm holds in Jerusalem's Old City, Jerusalem Post 06-10-2009.

5 באוקטובר
קבוצת פלסטינים משכונת ראס אל-עמוד שבדרום-מזרח ירושלים יידו אבנים לעבר גברים יהודים חרדים שעצרו להתפלל בבית העלמין בהר הזיתים הסמוך. בהמשך היום שוב הושלכו אבנים לעבר שוטרים בתוך ראס אל-עמוד. יידוי אבנים לסירוגין וצורות אחרות של התפרעויות נמשכו במזרח ירושלים לאורך כל היום. סמוך למחסום הביטחוני בשכונת שועפאט בצפון ירושלים, צעירים פלסטינים יידו אבנים לעבר שוטרי מג"ב ופצעו שוטר אחד באורח קל. אחר הצהריים, צעיר פלסטיני דקר בצווארו של שוטר מג"ב. צעירים משועפאט החלו אז להתפרע, ויידו אבנים על שוטרי מג"ב לאורך כל הערב. בפאתי רמאללה יידו כ-50 צעירים פלסטינים אבנים ופסולת לעבר חיילים ישראלים שהוצבו בקרבת מקום.

25 באוקטובר
מתפרעים יידו בקבוקי תבערה ואבנים לעבר כוחות משטרת ישראל המוצבים בהר הבית. כוח משטרה נכנסו למתחם הר הבית ועצרו 18. תשעה שוטרים נפצעו באורח קל ו-21 מתפרעים נעצרו. עיתונאית אוסטרלית נפצעה באורח קל מסלע. שלושה גברים ערבים רעולי פנים נעצרו אחר הצהריים לאחר שיידו אבנים לעבר כוחות הביטחון הישראליים בשכונת ראס אל-עמוד שבמזרח ירושלים. בעיר העתיקה בירושלים יידו ערבים אבנים לעבר עוברי אורח ושוטרים. לא היו דיווחים על נפגעים או נזקEfrat Weiss, Jerusalem: Temple Mount riots resume, ynet News 25-10-2009'Force will determine Jerusalem's fate', Jerusalem Post 25-10-2009.

ראו גם
 מאורעות תרפ"ט
 מהומות הר הבית (1990)
 האינתיפאדה השנייה

הערות שוליים

קטגוריה:2009 בישראל
קטגוריה:הר הבית: היסטוריה
קטגוריה:פיגועי יידוי אבנים
קטגוריה:מהומות בעיר העתיקה בירושלים
קטגוריה:העיר העתיקה: פיגועים